Volksraad Verkiesings Kommissie verkies nuwe Volksraadlede | SAUK.co.za - Nuus.info
Daar was die afgelope jare vele planne van vele organisasies en individue wat telkens voorgegee het om Die Plan te wees wat na vryheid sou lei- So ‘n Plan was daar nog nooit.
Vryheid hang nie af van Die Plan nie – vryheid is die uiteinde van ‘n reis. ‘n Onbekende reis. Maar een wat ons moet onderneem ter wille van die oorlewing van ons en ons nageslag en ons wese as volk.
Die Volksraad Verkiesing Kommissie (VVK) is besig om ‘n verkiesing onder ons eie volk te fasiliteer. ‘n Verkiesing-
wat gaan bewys dat ons sin vir vryheid en reg lewendiger is as ooit;
wat drogredenasies, soos dat “ons nie kan saamstaan nie en nie leiers het nie” gaan ontmasker;
wat volksgenote bymekaar gaan bring wat bymekaar hoort;
wat ons rondom die enkele gemeenskaplike ideaal van selfbeskikking gaan versamel sonder dat ons verstrengel raak in onenigheid van “waar en hoe” nog voordat sulke kwessies werklik eers ter sprake is;
wat ons politieke tradisie van volksoewereiniteit gaan laat herleef.
Hierdie laaste aspek, die herlewing van volksoewereiniteit, moet goed begryp word – want met ons neerlaag in die Tweede Vryheidsoorlog op 31 Mei 1902, het ons ook die beginsel van volksoewereiniteit verloor en dit was die begin van ons knegskap van vandag.
Die volgende inligting is ter sake vir die VVK Verkiesing van 2018
1.1 Vir die verkiesing:
Spesiale stemmme: 23 November 2018
Stembus stemme: 24 November 2018
1.2 Nominasies vir Volksraadlede open 1 Maart en sluit 15 September 2018
1.3 Sekondante vir Volksraadlede open 1 Maart en sluit 15 September 2018
1.4 Registrasie van kiesers sluit 5 November 2018 (sodat naam op kieserslys kan verskyn)
Die Nominasie-prosedure sal soos volg verloop
Hangende ‘n agtergrondondersoek en voldoende aantal sekondante is die volgende persone die kandidate vir die VVK verkiesing:
1. Gerald Dana (Gerald) Fourie
2. Frederik Jacobus (Frik) Wentzel
3. Basil Graham (Basil) Swart
4. Gabriel Jacobus Cornelius (Koot) Myburgh
5. George Steyn (Steyn) van Ronge
6. Theunis Gustav (Theunis) Botha
7. Andries Engelbertus (Andries) Breytenbach
8. Petrus Jacobus (Peet) Joubert
9. Renier (Renier) Eicker
10. Pieter Stephanus Johannes (Pierre) van Deventer
11. Jan Adriaan (Jan) Schlebusch
13. Izak Jozua Minnaar (Sakkie) van der Merwe
14. Andre (Andre) Visagie
15. Ds. Stephanus (Faan) Visse
Meer nog: Selfs die verkose Volksraad sal die uiteindelike besluit oor die grootte en ligging van ‘n eie grondgebied, of die vraag wat ons te doen staan as ons vreedsame pogings tot ‘n skikking sou misluk, aan die volk moet oorlaat deur volksvergaderings daaroor byeen te roep.
Die eerste belangrike onderskeidingskenmerk van die VVK-inisiatief is dus: Daardie deel van die volk wat vry wil wees, dui met meerderheidsbesluite aan wat die volkswil is in geval van vraagstukke op ons pad na vryheid, soos wie ons moet verteenwoordig en waar ons grense gaan wees.
Die VVK is nie nog ‘n organisasie wat lede werf nie. Die VVK kan en wil veral nie “leiers” vir die volk wees nie. Die VVK is ‘n administratiewe liggaam, wat soortgelyke werk doen as die IEC (“Independent Electoral Commission”) maar slegs binne volksverband.
Verder is die VVK-inisiatief gebaseer op regsvoorskrifte van die Volkereg. Wat ons doen is te alle tye ten volle wettig en regverdigbaar in die Suid-Afrikaanse- en Internasionale Reg.
« Chaos heers in metro meeting in Nelson Mandelabaai (Port Elizabeth)
Bekende plaaslike boer in Tzaneen wen stryd teen onteiening »